Coahuila
Store norske leksikon,Geografi,Verdens geografi,Nord- og Mellom-Amerika,Mexicos geografi
Coahuila er en delstat i nordlige Mexico, som grenser mot Texas i USA. Delstaten er 149 982 km2 og har 2 954 915 innbyggere (INEGI, 2015). Hovedstaden er Saltillo.
Den nordlige og sentrale delen av delstaten gjennomskjæres av fjellkjeder (Sierra Mojada, Sierra del Carmen, Santa Rosa); ellers høysletter med steppevegetasjon.Jordbruket var tidligere begrenset til ekstensiv kvegavl, men kunstig vanning har gjort det mulig å dyrke bomull, i tillegg til noe mais, hvete, bønner, sukkerrør og druer. Det drives en allsidig bergverksdrift, med brytning av kull, bly, sink, sølv og kobber. Hovedstaden har en voksende bilindustri.Coahuila og Texas dannet én meksikansk delstat i 1824, men misfornøyde amerikanske bosettere i Texas gjorde opprør og erklærte Republikken Texas uavhengig i 1836. Grensestridighetene som oppsto etter USA annekterte Texas i 1845 førte til den meksikansk-amerikanske krigen 1846–1848. Les mer i Store norske leksikon Mexicos geografi byer og delstater i Mexico Mexicos historie oversikt over Mexicos historie